stanford-oval/wikipedia huggingface dataset:
การปะทะที่บางกลอย พ.ศ. 2535
ความขัดแย้ง > ความช่วยเหลือ

กระทั่งชุดปฏิบัติการที่เหลือทั้ง 4 นายมั่นใจแล้วว่าได้ข้ามกลับเข้ามาในฝั่งไทยแล้ว ซึ่งชุดปฏิบัติการหลักยังคงคาดหวังว่าชุดปฏิบัติการล่วงหน้าที่เดินทางมาก่อนจะยังคงมีชีวิตอยู่ จนกระทั่งชุดปฏิบัติการเดินทางมาพบกับศพของสิบตำรวจโทภิญโญ เสียชีวิตในท่านั่งมีเชือกผูกอยู่ที่คอ ที่หัวมีแผลถูกฟันขนาดใหญ่ที่เริ่มเน่า มีรอยกรีดที่เท้าบริเวณเอ็นร้อยหวาย และปืนประจำกายสูญหายไป ในขณะที่จ่าสมชายหาร่างไม่พบ พบเพียงกางกางซึ่งมีสัญลักษณ์ของหน่วยพลร่มลอยตามน้ำมา และน้ำมีกลิ่นสาปศพติดมาด้วย จึงคาดว่าเสียชีวิตแล้วเช่นกัน
ในวันที่ 10 กันยายน พ.ศ. 2535 ชุดปฏิบัตการเดินตามลำน้ำไปเรื่อย ๆ จนกระทั่งพบกับชุดค้นหาคือชาวกะเหรี่ยง 2 คน คือหน่อสะ และกะยอ โดยขณะนั้นชุดปฏิบัติการได้ยกปืนขึ้นขู่ทีมค้นหา เนื่องจากไม่ไว้ใจว่าเป็นกองกำลังไม่ทราบฝ่ายหรือไม่ ชาวกะเหรี่ยงทั้ง 2 จึงได้แนะนำว่าตนเป็นคนที่ทางการสั่งให้มาร่วมค้นหา โดยตนได้รับคำสั่งจากผู้กองนิพนธ์ เบื้องแรกชุดปฏิบัติการไม่เชื่อจึงได้สั่งให้พรานกะเหรี่ยงทั้ง 2 เทของออกจากย่ามทั้งหมด ซึ่งในนั้นมีซองยาของหน่วย ตชด. และห่อข้าวสุกที่กินไม่หมดติดมาด้วย ทำให้ข้าวห่อนั้นที่กะเหรี่ยงทั้ง 2 พกมาเป็นอาหารมื้อแรกของชุดปฏิบัติการหลังจากออกจากป่ามาได้ จากนั้นพรานชาวกะเหรี่ยงได้พาชุดปฏิบัติการทั้ง 4 นายไปยังหมู่บ้านซึ่งอยู่บนเขาสูง ซึ่งหมู่บ้านนั้นคือ หมู่บ้านใจแผ่นดิน ที่ปู่คออี้อาศัยอยู่นั่นเอง และได้ทานข้าวมื้อแรกอย่างเต็มที่ในหมู่บ้าน ซึ่งกะเหรี่ยงที่ให้การช่วยเหลือทั้งหมดประกอบไปด้วย หน่อสะ กะยอ หน่อแอะ โกละ และโมลิ
ในเบื้องต้นนั้นชุดปฏิบัติการทั้ง 4 นายที่รอดชีวิตไม่ไว้วางใจใครทั้งสิ้น เนื่องจากคิดว่าเพื่อนของตนที่เสียชีวิตทั้ง 2 นายอาจจะเป็นฝีมือของชาวกะเหรี่ยง เนื่องจากสัญลักษณ์ที่ได้พบก่อนจะแยกชุดออกจากกันมาก่อนหน้านี้ แต่เมื่อได้พบกับผู้ใหญ่บ้าน คือนายนิรันดร์ พงษ์เทพ ผู้ใหญ่บ้านหมู่ที่ 7 บ้านบางกลอย และคนของทางการไทยจึงได้วางใจและไว้ใจมากขึ้น และช่วยกันทำพื้นที่ลงจอดเฮลิคอปเตอร์ชั่วคราวเพื่อรองรับความช่วยเหลือ โดยทั้งหมดถูกส่งตัวไปรักษาที่โรงพยาบาลหัวหินด้วยเฮลิคอปเตอร์ เพื่อตรวจเบื้องต้น และย้ายไปพักฟื้นต่อที่โรงพยาบาลตำรวจ ประกอบไปด้วย
ดาบตำรวจ อรัญ กลิ่นกุล มีแผลถูกยิงบริเวณแขน อาการสาหัส
ดาบตำรวจ สำเริง ไชยชนะสงคราม
จ่าสิบตำรวจ อดุลย์ พวงงาม
จ่าสิบตำรวจ โชคดี ไชยะเจริญ
ในระหว่างการสูญหายของชุดปฏิบัติการหาข่าวทั้ง 9 รายนั้น ได้มีการส่งกำลังคนเดินเท้าเพื่อค้นหากว่า 300 คน ใช้อากาศยานเฮลิคอปเตอร์บินค้นหามากกว่า 200 เที่ยว รวมไปถึงอากาศยานปีกตรึงอีกกว่า 60 เที่ยว แต่ก็ไม่พบชุดปฏิบัติการดังกล่าวแต่อย่างใด จนกระทั่งผ่านมาเกือบหนึ่งเดือนจึงได้พบชุดปฏิบัติการที่รอดชีวิตมาเพียง 4 นาย ซึ่งปฏิบัติการค้นหาดังกล่าวมีครูป๊อด ทัศน์กมล โอบอ้อม ผู้ที่ศึกษาและคลุกคลีอยู่กับชาวกะเหรี่ยงคอยประสานงานให้ชาวกะเหรี่ยงในพื้นที่บางกลอยและใจแผ่นดินร่วมออกค้นหาชุดปฏิบัติการที่สูญหาย
ความขัดแย้ง > ผู้เสียชีวิตทั้งหมด

รายชื่อผู้เสียชีวิตของทางการไทยจากปฏิบัติการครั้งนี้ เรียงตามลำดับการเสียชีวิต ประกอบไปด้วย
นายเมือง เอมมาก พรานป่าชาวกะเหรี่ยง
สิบตำรวจโท พลอย ศิลปศร กองบังคับการสนับสนุนทางอากาศ ค่ายนเรศวร
สิบตำรวจโท ไพฑูรย์ กองกำกับการตำรวจตระเวนชายแดนที่ 14 ค่ายพระมงกุฎเกล้า
สิบตำรวจโท ภิญโญ มีทรัพย์ กองกำกับการตำรวจตระเวนชายแดนที่ 14 ค่ายพระมงกุฎเกล้า
สิบตำรวจโท สมชาย เพิ่มพงศาเจริญ กองบังคับการสนับสนุนทางอากาศ ค่ายนเรศวร
สิ่งสืบเนื่อง > หลังได้รับการช่วยเหลือ

หลังการช่วยเหลือ ชุดปฏิบัติการทั้ง 4 นายได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบาทสมเด็จพระวชิรเกล้าเจ้าอยู่หัว โดยพระพันปีหลวงได้พระราชทานเงินส่วนหนึ่งให้ และส่งเสียบุตรหลานของชุดปฏิบัติการทั้ง 8 นาย จนเรียนจบการศึกษาระดับปริญญาตรี
ส่วนผู้เสียชีวิตทั้ง 4 นาย ไม่ได้รับการพูลบำเหน็จหรือการปรับเลื่อนชั้นยศแต่อย่างใดจากปฏิบัติการดังกล่าว ซึ่งการเก็บกู้ร่างสามารถทำได้เพียงร่างของ สิบตำรวจโท สมชาย เพิ่มพงศาเจริญ และร่างของ สิบตำรวจโท ภิญโญ ซึ่งอยู่ในฝั่งไทย ส่วนร่างของเจ้าหน้าที่อีก 2 นายและพรานป่าอยู่ในฝั่งประเทศเพื่อนบ้าน ไม่สามารถเข้าไปเก็บกู้ร่างได้
สิ่งสืบเนื่อง > เปิดเผยกองกำลังไม่ทราบฝ่าย

ในภายหลังได้มีการออกมายอมรับว่ากองกำลังไม่ทราบฝ่ายที่ได้ปะทะกับตำรวจตระเวนชายแดนในวันที่ 7 สิงหาคม พ.ศ. 2535 คือ กองทัพปลดแอกประชาชนแห่งประเทศไทย (ทปท.) ของพรรคคอมมิวนิสต์แห่งประเทศไทย (พคท.) ในเขตงานตะนาวศรี โดยเปิดเผยในวันที่ 14 กรกฎาคม พ.ศ. 2562 ณ งานฌาปนกิจ ธง แจ่มศรี ตำแหน่งเลขาธิการพรรคคอมมิวนิสต์แห่งประเทศไทย คนที่ 4 วัดพระประโทณเจดีย์ อำเภอเมือง จังหวัดนครปฐม
สหายโชติ ซึ่งเป็นอดีตคณะกรรมการกลางพรรคคอมมิวนิสต์แห่งประเทศไทยได้อ่านประวัติของ ธง แจ่มศรี มีเนื้อหาส่วนหนึ่งเปิดเผยถึงเรื่องราวในวันที่ 7 สิงหาคม พ.ศ. 2535 เอาไว้ว่าได้ปะทะกับกับกำลังของตำรวจตระเวนชายแดน ในยุทธการ 35 วันนรกบางกลอย เหนือเขื่อนแก่งกระจาน จังหวัดเพชรบุรี ซึ่งในเวลานั้นได้มีการย้ายศูนย์การนำพรรคคอมมิวนิสต์แห่งประเทศไทยจากจังหวัดชุมพร มาอยู่ในพื้นที่ตะนาวศรีเขตเหนือ (เพชรบุรี-ราชบุรี)
การปะทะกับตำรวจตระเวนชายแดนในครั้งนั้น ถือเป็นการสู้รบครั้งสุดท้ายระหว่างกองทัพปลดแอกประชาชนแห่งประเทศไทย (ทปท.) กับเจ้าหน้าที่รัฐ ซึ่งสหายธง หรือ ธง แจ่มศรี มองว่าภารกิจที่แท้จริงของชุดปฏิบัติการหาข่าวของตำรวจตระเวนชายแดนนั้นไม่ใช้การพิสูจน์ทราบอย่างที่ได้ออกมาเปิดเผย แต่เป็นภารกิจในการ ดับเสียงปืนแตก หรือการมุ่งเป้าในการสังหารตนและกลุ่มคอมมิวนิสต์กลุ่มสุดท้ายที่เหลือกำลังอยู่ไม่มาก เนื่องจากเลือกวันในการปฏิบัติการคือวันที่ 7 สิงหาคม ซึ่งตรงกันกับวันเสียงปืนแตก เนื่องจากคัดกำลังพลที่มีความสามารถสูงมาปฏิบัติการในภารกิจดังกล่าว
หลังจากการปะทะกับกองกำลังตำรวจตระเวนชายแดนในครั้งนั้น ทำให้ ที่มั่นจรยุทธ์สุดท้าย ของพรรคคอมมิวนิสต์แห่งประเทศไทยถูกเปิดเผย (แม้ขณะนั้นจนถึงก่อนการเปิดเผยเจ้าหน้าที่จะยังไม่ทราบว่าเป็น พคท.) จากการบุกเข้ามาถึงที่มั่น จึงต้องต่อสู้เพื่อป้องกันตนเอง ก่อนจะถอนกำลังทั้งหมดจากพื้นที่ดังกล่าวเข้าไปในป่าลึกติดกับชายแดนพม่า และได้ประเมินว่าที่มั่นบางกลอยถูกตรวจพบแล้ว จึงได้ทยอยส่งสหายร่วมอุดมการณ์ของพรรคออกมาจากป่าจนหมด สิ้นสุดกองทหารป่าชุดสุดท้ายในปี พ.ศ. 2536 ซึ่งสหายธงได้อยู่ในป่าต่อจนถึงปี พ.ศ. 2537 จึงได้ออกจากป่ามา แต่ไม่ได้มอบตัวแต่อย่างใด จนกระทั่ง พ.ศ. 2543 ได้มีการยกเลิกพระราชบัญญัติป้องกันการกระทำอันเป็นคอมมิวนิสต์ พ.ศ. 2493
ปัจจุบันยังมีการจัดงานรำลึกวีรชนปฏิวัติ ณ อนุสรณ์สถานเขตตะนาวศรี บ้านห้วยเกษม อำเภอหนองหญ้าปล้อง จังหวัดเพชรบุรีเป็นประจำทุกปี
สิ่งสืบเนื่อง > การผลักดันชาวกะเหรี่ยงและยุทธการตะนาวศรี

ดูเพิ่ม: เหตุเฮลิคอปเตอร์ตกที่อำเภอแก่งกระจาน พ.ศ. 2554
หลังจากเหตุการณ์ 35 วันนรกบางกลอย ได้มีแนวคิดที่จะจัดตั้ง หมู่บ้านป่าไม้ และเริ่มอพยพคนลงมาจากพื้นที่ป่าในปี พ.ศ. 2539 จำนวน 57 ครอบครัว 391 คน และจัดที่ดินให้ 7-8 ไร่ เพื่อให้ราษฎรในพื้นที่นั้นได้รับประโยชน์ แต่แนวคิดดังกล่าวไม่ได้ประสบความสำเร็จมากนัก เห็นได้ชัดในปี พ.ศ. 2552 เนื่องจากพื้นที่ทำกินใหม่เป็นหินแข็ง เพาะปลูกไม่ได้ ทำให้บางส่วนย้ายกลับขึ้นไปทำกินที่ใจแผ่นดินเหมือนเดิม โดยมีการเขียนของบโครงการพัฒนาคุณภาพชีวิตบ้านโป่งลึกบางกลอยตามพระราชดำริในปีงบประมาณ 2553 แต่กลับเกิดยุทธการตะนาวศรีขึ้นมาแทน ซึ่งมีความย้อนแย้งในตัวเอง
ยุทธการตะนาวศรี นำโดย ชัยวัฒน์ ลิ้มลิขิตอักษร หัวหน้าอุทยานแห่งชาติแก่งกระจานขณะนั้น ดำเนินการผลักดันกลุ่มชาติพันธุ์ชาวกะเหรี่ยงออกมาจากพื้นที่ "บางกลอยบน" หรือ "ใจแผ่นดิน" มาอยู่ในพื้นราบคือบ้านบางกลอยล่าง และบ้านโป่งลึก ด้วยการรื้อบ้าน เข้าจับกุม เผาบ้านและยุ้งข้าว พร้อมกับตั้งข้อหาการบุกรุกป่าพร้อมกับกล่าวหาว่าเป็นกองกำลังติดอาวุธ ระหว่างปี พ.ศ. 2553 - 2554 ซึ่งดำเนินการไปประมาณ 10-12 ครั้ง จนเกิดเหตุการณ์เฮลิคอปเตอร์ตกถึง 3 ลำในยุทธการดังกล่าวทำให้ยุทธการนี้ถูกเปิดเผยออกมา โดยกำลังประกอบด้วยหน่วยเฉพาะกิจชุดพระยาเสือ จากกองพลทหารราบที่ 9, ตำรวจตระเวนชายแดน และเจ้าหน้าที่ของกรมอุทยานแห่งชาติ สัตว์ป่า และพันธุ์พืช
ในรายงานสรุปประจำเดือนของยุทธการตะนาวศรี มีส่วนหนึ่งระบุไว้ว่า หน่อแอะ มีมิ ถูกจับกุมโดยเจ้าหน้าที่ในยุทธการตะนาวศรี และระบุว่าเป็นผู้บุกรุกที่อพยพเข้าไปใหม่ในพื้นที่ใจแผ่นดิน และมีอาวุธสงครามในครอบครอง ซึ่งความจริงแล้วเขาคือหนึ่งในพรานชาวกะเหรี่ยง 4 คน ที่ช่วยเหลือตำรวจตระเวนชายแดนทั้ง 4 นายที่รอดชีวิตในปี พ.ศ. 2535 ซึ่งหน่อแอะเป็นลูกของปู่คออี้ โดยพรานอีก 3 คนที่เหลือคือ หน่อสะ ลูกชายอีกคนของปู่คออี้ โกละ และโมลิ ซึ่งเป็นผู้อยู่อาศัยดั่งเดิมในพื้นที่ ไม่ใช่การบุกรุกเข้ามาตั้งหมู่บ้านใหม่อย่างที่เจ้าหน้าที่กล่าวอ้าง
นรก 35 วันในป่าบางกลอย

| นรก 35 วันในป่าบางกลอย   |
| --- | --- |

ผู้ประพันธ์: เริงศักดิ์ กำธร
ประเทศ: ไทย
ภาษา: ไทย
หัวเรื่อง: การปะทะที่บางกลอย พ.ศ. 2535
ประเภท: สารคดี
พิมพ์: สำนักพิมพ์บางหลวง
วันที่พิมพ์: พฤศจิกายน 2535
หน้า: 151 หน้า
ISBN: 9748564525 ครั้งที่ 1 9789744790750 ครั้งที่ 6
นรก 35 วันในป่าบางกลอย เป็นหนังสือสารคดี ที่เขียนขึ้นโดย เริงศักดิ์ กำธร ซึ่งเขียนมาจากเรื่องจริงของกรณีที่ตำรวจตระเวนชายแดนชุดพิสูจน์ทราบปะทะกับกองกำลังไม่ทราบฝ่ายในพื้นที่ป่าบางกลอย แก่งกระจานในปี พ.ศ. 2535 จนเป็นเหตุให้มีผู้เสียชีวิต 4 นาย 1 ราย และมีผู้รอดชีวิต 4 นาย
นรก 35 วันในป่าบางกลอย > ประวัติ

นรก 35 วันในป่าบางกลอย เคยถูกเผยแพร่ผ่านหนังสือพิมพ์เดลินิวส์โดยเผยแพร่แบ่งออกเป็นตอน ๆ เขียนขึ้นโดย เริงศักดิ์ กำธร เจ้าของรางวัลพูลิเซอร์ปี 2533 โดยอาศัยข้อมูลจากตำรวจตระเวนชายแดนที่รอดชีวิตจากเหตุการณ์ดังกล่าวได้เขียนบันทึกและส่งมาให้กับเริงศักดิ์ ซึ่งเป็นผู้สื่อข่าวของหนังสือพิมพ์เดลินิวส์ในขณะนั้น และได้เผยแพร่ในหนังสือพิมพ์เดลินิวส์รายวันเป็นรายตอน ก่อนจะนำมารวบรวมเป็นรูปเล่มและตีพิมพ์โดยสำนักพิมพ์บางหลวงตั้งแต่ปี พ.ศ. 2535 และสำนักพิมพ์เพื่องอักษรในปี พ.ศ. 2553 โดยได้อาจินต์ ปัญจพรรค์ เป็นผู้เขียนคำนำ โดยเป็นเรื่องที่มีค่าลิขสิทธิ์แพงที่สุดในประเทศไทยเรื่องหนึ่ง
นรก 35 วันในป่าบางกลอย > รายละเอียด

นรก 35 วันในป่าบางกลอย ตีพิมพ์จำนวน 6 ครั้ง ดังนี้
พิมพ์ครั้งที่ 1 พฤศจิกายน 2535 โดยสำนักพิมพ์บางหลวง ขนาด 12.8 x 18.5 เซนติเมตร มีจำนวน 151 หน้า
พิมพ์ครั้งที่ 2 พฤศจิกายน 2535 โดยสำนักพิมพ์บางหลวง
พิมพ์ครั้งที่ 3 เมษายน 2537 โดยสำนักพิมพ์บางหลวง ขนาด 130x185 มิลลิเมตร มีจำนวน 159 หน้า
พิมพ์ครั้งที่ 4
พิมพ์ครั้งที่ 5
พิมพ์ครั้งที่ 6 พ.ศ. 2553 โดยสำนักพิมพ์เฟื่องอักษร ขนาด 144 x 209 x 10 มิลลิเมตร มีจำนวน 160 หน้า หมายเลข ISBN 9789744790750
ดูเพิ่ม

วันเสียงปืนแตก
ตำรวจตระเวนชายแดน
ตำรวจพลร่ม ค่ายนเรศวร
ร.ต.อ. ณรงค์ฤทธิ์ พรหมโยธี (ยศในขณะนั้น นักบินเฮลิคอปเตอร์ในปฏิบัติการ
สหายธง หรือ ธง แจ่มศรี ผู้นำกองกำลังไม่ทราบฝ่ายซึ่งได้รับการเปิดเผยในปี พ.ศ. 2562 ว่าเป็นกองกำลังของพรรคคอมมิวนิสต์แห่งประเทศไทย เขตงานตะนาวศรี
อุทยานแห่งชาติแก่งกระจาน พื้นที่ปฏิบัติการยุทธการตะนาวศรี
The Mask วรรณคดีไทย

| The Mask Singer หน้ากากนักร้อง |
| --- | --- |
โลโก้
ซีซั่น วรรณคดีไทย
ออกอากาศ: 28 มีนาคม พ.ศ. 2562 – 8 สิงหาคม พ.ศ. 2562
กรรมการ: ดูในบทความ
พิธีกร: กันต์ กันตถาวร
เครือข่าย/สถานี: ช่องเวิร์คพอยท์
ผู้ชนะ: ศิวกร อดุลสุทธิกุล (ปอร์เช่) และจักริน กังวานเกียรติชัย (แจ๊คกี้) "หน้ากากหลวิชัย คาวี"
ลำดับเหตุการณ์
◀ พ.ศ. 2562 ►
The Mask วรรณคดีไทย เป็นรายการโทรทัศน์ประเภทเรียลลิตี้มิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 28 มีนาคม พ.ศ. 2562 เวลา 20.05 น.
โดยรูปแบบการแข่งขันของฤดูกาลนี้ยังคงมีรูปแบบการแข่งขันเหมือนกับ The Mask Line Thai ซึ่งจะมีการผสมผสานอัตลักษณ์ความเป็นไทยเข้าไปในรายการ แต่สิ่งที่แตกต่างคือจะมีการนำวรรณคดีไทยเข้ามาผสมผสานเข้าไปในรายการด้วย โดยเฉพาะหน้ากากซึ่งได้แรงบันดาลใจมาจากตัวละครในวรรณคดีไทย
คณะกรรมการ

รายนามของคณะกรรมการแต่ละคน มีดังนี้
| ลำดับ | ชื่อ-นามสกุล | จำนวนเทป |
| --- | --- | --- |
| 1 | มณีนุช เสมรสุต (ครูอ้วน) | 20 |
| 2 | เกียรติศักดิ์ อุดมนาค (เสนาหอย) | 19 |
| 3 | จักรวาล เสาธงยุติธรรม (หนึ่ง) | 18 |
| 4 | อภิษฎา เครือคงคา (ไอซ์) | 14 |
| 5 | ธนวัฒน์ ประสิทธิสมพร (นุ้ย) | 10 |
| 6 | ศิริพร อยู่ยอด (ตั๊ก) | 9 |
| 7 | ยุทธนา บุญอ้อม (ป๋าเต็ด) | 7 |
| 8 | กพล ทองพลับ (ป๋อง) | 6 |
| 9 | นลิน โฮเลอร์ (ซาร่า) | 6 |
| 10 | ศรัณยู วินัยพานิช (ไอซ์) | 3 |
| 11 | ดรุณี สุทธิพิทักษ์ (เป็กกี้ ศรีธัญญา) | 3 |
| 12 | วัลลภ มณีคุ้ม (มัม ลาโคนิคส์) | 2 |
| 13 | วิริฒิพา ภักดีประสงค์ (วุ้นเส้น) | 2 |
| 14 | ศักดิ์สิทธิ์ เวชสุภาพร (โต๋) | 2 |
| 15 | สมพล ปิยะพงศ์สิริ (ไก่) | 2 |
| 16 | ธชย ประทุมวรรณ (เก่ง) | 1 |
| 17 | นภัสสร ภูธรใจ (นิว) | 1 |
| 18 | ปิยนุช เสือจงพรู (จิ๋ว) | 1 |
| 19 | ธิดารัตน์ ศรีจุมพล (หญิงลี) | 1 |
| 20 | อาภาพร นครสวรรค์ (ฮาย) | 1 |
| 21 | จิรากร สมพิทักษ์ (เอ๊ะ) | 1 |
| 22 | มณฑน์ณัฐ โชติหิรัญญานนท์ (จิ้งหรีดขาว วงศ์เทวัญ) | 1 |
| 23 | พงษ์ศักดิ์ พงษ์สุวรรณ (เท่ง เถิดเทิง) | 1 |
| 24 | อรทัย ดาบคำ (ต่าย) | 1 |
| 25 | ศกุนตลา เทียนไพโรจน์ (ต้นหอม) | 1 |
| 26 | ณฉัตร จันทพันธ์ (นิกกี้) | 1 |
| 27 | กรกันต์ สุทธิโกเศศ (อาร์ม) | 1 |
ผู้เข้าแข่งขัน > รอบ Final

| กลุ่ม | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- |
| ไม้เอก | หน้ากากนางวันทอง | ชอบแบบนี้ (หนามเตย สะแบงบิน) + งัดถั่งงัด (เต้ย อธิบดินทร์) | ยังไม่เปิดเผยในรอบนี้ | ผ่านเข้ารอบ | Ep.13 |
| ไม้เอก | หน้ากากบ่วงนาคบาศ | แม่ (พงษ์สิทธิ์ คำภีร์) | อริย์ธัช พลตาล (บอย โลโมโซนิก) | ถูกคัดออก | Ep.13 |
| ไม้เอก | เพลงที่ใช้ในรอบร้องคู่ : เธอหมุนรอบฉัน ฉันหมุนรอบเธอ (เฉลียง) | เพลงที่ใช้ในรอบร้องคู่ : เธอหมุนรอบฉัน ฉันหมุนรอบเธอ (เฉลียง) | เพลงที่ใช้ในรอบร้องคู่ : เธอหมุนรอบฉัน ฉันหมุนรอบเธอ (เฉลียง) | เพลงที่ใช้ในรอบร้องคู่ : เธอหมุนรอบฉัน ฉันหมุนรอบเธอ (เฉลียง) | Ep.13 |
| ไม้โท | หน้ากากนางมัทนา | คราม (บอดี้สแลม) | พิจิกา จิตตะปุตตะ (ลูกหว้า) | ถูกคัดออก | Ep.14 |
| ไม้โท | หน้ากากหลวิชัย | ใจสั่งมา (โลโซ) + เลิกคุยทั้งอำเภอเพื่อเธอคนเดียว (ลิลลี่ ได้หมดถ้าสดชื่น Feat. เก้า เกริกพล) | ยังไม่เปิดเผยในรอบนี้ | ผ่านเข้ารอบ | Ep.14 |
| ไม้โท | หน้ากากคาวี | ใจสั่งมา (โลโซ) + เลิกคุยทั้งอำเภอเพื่อเธอคนเดียว (ลิลลี่ ได้หมดถ้าสดชื่น Feat. เก้า เกริกพล) | ยังไม่เปิดเผยในรอบนี้ | ผ่านเข้ารอบ | Ep.14 |
| ไม้โท | เพลงที่ใช้ในรอบร้องคู่ : แม่อยากอุ้มหลาน (ก๊อท จักรพันธ์) + จะขอก็รีบขอ (กานท์ การุณวงศ์) | เพลงที่ใช้ในรอบร้องคู่ : แม่อยากอุ้มหลาน (ก๊อท จักรพันธ์) + จะขอก็รีบขอ (กานท์ การุณวงศ์) | เพลงที่ใช้ในรอบร้องคู่ : แม่อยากอุ้มหลาน (ก๊อท จักรพันธ์) + จะขอก็รีบขอ (กานท์ การุณวงศ์) | เพลงที่ใช้ในรอบร้องคู่ : แม่อยากอุ้มหลาน (ก๊อท จักรพันธ์) + จะขอก็รีบขอ (กานท์ การุณวงศ์) | Ep.14 |
| ไม้ตรี | หน้ากากโสนน้อยเรือนงาม | ระเบิดเวลา (ศาล สานศิลป์) | ยังไม่เปิดเผยในรอบนี้ | ผ่านเข้ารอบ | Ep.15 |
| ไม้ตรี | หน้ากากชาละวัน | น้ำใต้ศอก (สกายพาส) | ภาวิดา มอริจจิ (ซิลวี่) | ถูกคัดออก | Ep.15 |
| ไม้ตรี | เพลงที่ใช้ในรอบร้องคู่ : เสือ (ภัสสร บุณยเกียรติ) | เพลงที่ใช้ในรอบร้องคู่ : เสือ (ภัสสร บุณยเกียรติ) | เพลงที่ใช้ในรอบร้องคู่ : เสือ (ภัสสร บุณยเกียรติ) | เพลงที่ใช้ในรอบร้องคู่ : เสือ (ภัสสร บุณยเกียรติ) | Ep.15 |
| ไม้จัตวา | หน้ากากนางเมขลา | สัญญากับใจ (จอมขวัญ กัลยา) | ยังไม่เปิดเผยในรอบนี้ | ผ่านเข้ารอบ | Ep.16 |
| ไม้จัตวา | หน้ากากนางพันธุรัตน์ | แผ่นดินไหวในใจอ้าย (ต้าร์ ตจว.) | สาธิดา พรหมพิริยะ (แนน) | ถูกคัดออก | Ep.16 |
| ไม้จัตวา | เพลงที่ใช้ในรอบร้องคู่ : หญิงลั้ลลา (หญิงลี ศรีจุมพล) | เพลงที่ใช้ในรอบร้องคู่ : หญิงลั้ลลา (หญิงลี ศรีจุมพล) | เพลงที่ใช้ในรอบร้องคู่ : หญิงลั้ลลา (หญิงลี ศรีจุมพล) | เพลงที่ใช้ในรอบร้องคู่ : หญิงลั้ลลา (หญิงลี ศรีจุมพล) | Ep.16 |
ผู้เข้าแข่งขัน > รอบแชมป์ชนแชมป์ 1

| กลุ่ม | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- |
| เพลงที่ใช้ในรอบร้องรวม : ทูมัชโซมัชเวรีมัช (เบิร์ด ธงไชย) | เพลงที่ใช้ในรอบร้องรวม : ทูมัชโซมัชเวรีมัช (เบิร์ด ธงไชย) | เพลงที่ใช้ในรอบร้องรวม : ทูมัชโซมัชเวรีมัช (เบิร์ด ธงไชย) | เพลงที่ใช้ในรอบร้องรวม : ทูมัชโซมัชเวรีมัช (เบิร์ด ธงไชย) | เพลงที่ใช้ในรอบร้องรวม : ทูมัชโซมัชเวรีมัช (เบิร์ด ธงไชย) | Ep.17 |
| ไม้เอก | หน้ากากนางวันทอง | โลกใหม่สวยงาม (อัศรัญ มะและณัฐภัสสร สิมะเสถียร) + อะโฮลนิวเวิลด์ (มีนา มาซูดและนาโอมิ สก็อตต์) | ยังไม่เปิดเผยในรอบนี้ | ผ่านเข้ารอบ | Ep.17 |
| ไม้โท | หน้ากากหลวิชัย | วัดใจ (ซิลลี่ ฟูลส์) | ยังไม่เปิดเผยในรอบนี้ | ผ่านเข้ารอบ | Ep.17 |
| ไม้โท | หน้ากากคาวี | วัดใจ (ซิลลี่ ฟูลส์) | ยังไม่เปิดเผยในรอบนี้ | ผ่านเข้ารอบ | Ep.17 |
| ไม้ตรี | หน้ากากโสนน้อยเรือนงาม | เขียนถึงคนบนฟ้า (พิง ลำพระเพลิง) | รุ่งรัตน์ เหม็งพานิช (ไข่มุก) | ถูกคัดออก (อันดับ 4) | Ep.17 |
| ไม้จัตวา | หน้ากากนางเมขลา | สี่กษัตริย์เดินดง (ทศพล หิมพานต์) | ยังไม่เปิดเผยในรอบนี้ | ผ่านเข้ารอบ | Ep.17 |
ผู้เข้าแข่งขัน > รอบแชมป์ชนแชมป์ 2

| รหัส | กลุ่ม | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- | --- |
| เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | เพลงที่ใช้ในรอบร้องรวม : รบกวนมารักกัน + ซักกะนิด (ทาทา ยัง) | Ep.18 |
| A1 | ไม้เอก | หน้ากากนางวันทอง | หลอก (ไนซ์ซีเอ็นเอกซ์) + โกหก (แทททูคัลเลอร์) | กรณ์ภัสสร ด้วยเศียรเกล้า (แกรนด์) | ถูกคัดออก (อันดับ 3) | Ep.18 |
| A2 | ไม้โท | หน้ากากหลวิชัย | แค่คนโทรผิด (เป๊ก-อ๊อฟ-ไอซ์) | ยังไม่เปิดเผยในรอบนี้ | ผ่านเข้ารอบ | Ep.18 |
| A2 | ไม้โท | หน้ากากคาวี | แค่คนโทรผิด (เป๊ก-อ๊อฟ-ไอซ์) | ยังไม่เปิดเผยในรอบนี้ | ผ่านเข้ารอบ | Ep.18 |
| A3 | ไม้จัตวา | หน้ากากนางเมขลา | สังหารหมู่ (โซดาไฟ) | ยังไม่เปิดเผยในรอบนี้ | ผ่านเข้ารอบ | Ep.18 |
ผู้เข้าแข่งขัน > รอบ Champ of the Champ

| รหัส | กลุ่ม | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- | --- |
| เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | เพลงที่ใช้ในรอบร้องคู่ : ให้นานกว่าที่เคย (เคลียร์และไผ่ พงศธร) | Ep.19 |
| A2 | ไม้โท | หน้ากากหลวิชัย | กาลครั้งหนึ่ง (แสตมป์ Feat. ปาล์มมี่) | ศิวกร อดุลสุทธิกุล (ปอร์เช่) | ชนะเลิศ | Ep.19 |
| A2 | ไม้โท | หน้ากากคาวี | กาลครั้งหนึ่ง (แสตมป์ Feat. ปาล์มมี่) | จักริน กังวานเกียรติชัย (แจ๊คกี้) | ชนะเลิศ | Ep.19 |
| A3 | ไม้จัตวา | หน้ากากนางเมขลา | ฮัก ฮัก ฮัก (หนิง ต้นไม้มิวสิค) + ฮัก (บี้ สุกฤษฎิ์) | สุรัตน์ติกานต์ พรรคเจริญ (เอิร์น) | รองชนะเลิศ | Ep.19 |
| A3 | ไม้จัตวา |  | ฮัก ฮัก ฮัก (หนิง ต้นไม้มิวสิค) + ฮัก (บี้ สุกฤษฎิ์) |  |  | Ep.19 |
เรตติ้ง

| ตอนที่ | วันที่ออกอากาศ | เรตติ้ง AGB Nielsen (ทั่วประเทศ) |
| --- | --- | --- |
| 1 | 28 มีนาคม 2562 | 2.1 |
| 2 | 4 เมษายน 2562 | 1.8 |
| 3 | 11 เมษายน 2562 | 2.3 |
| 4 | 18 เมษายน 2562 | 2.3 |
| 5 | 25 เมษายน 2562 | 2.4 |
| 6 | 2 พฤษภาคม 2562 | 2.2 |
| 7 | 9 พฤษภาคม 2562 | 2.6 |
| 8 | 16 พฤษภาคม 2562 | 2.3 |
| 9 | 23 พฤษภาคม 2562 | 2.5 |
| 10 | 30 พฤษภาคม 2562 | 2.4 |
| 11 | 6 มิถุนายน 2562 | 2.8 |
| 12 | 13 มิถุนายน 2562 | 2.5 |
| 13 | 20 มิถุนายน 2562 | 2.8 |
| 14 | 27 มิถุนายน 2562 | 2.6 |
| 15 | 4 กรกฎาคม 2562 | 2.4 |
| 16 | 11 กรกฎาคม 2562 | 2.8 |
| 17 | 18 กรกฎาคม 2562 | 2.2 |
| 18 | 25 กรกฎาคม 2562 | 2.3 |
| 19 | 1 สิงหาคม 2562 | 2.8 |
| 20 | 8 สิงหาคม 2562 | 2.5 |
| เรตติ้งเฉลี่ย (20 ตอน) | เรตติ้งเฉลี่ย (20 ตอน) | 2.43 |
กุ้งตะกาด

| กุ้งตะกาด |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับย่อย:: Dendrobranchiata
วงศ์:: Penaeidae
สกุล:: Metapenaeus
สปีชีส์:: M.  affinis
ชื่อทวินาม
Metapenaeus affinis H. Milne Edwards, ค.ศ. 1837

กุ้งตะกาด (ชื่อวิทยาศาสตร์: Metapenaeus affinis)  อยู่ในวงศ์ Penaeidae เป็นกุ้งขนาดกลาง กรียาวตรง มีฟันด้านบน 8-9 อัน ด้านล่างไม่มีฟัน สันท้ายกรียาวประมาณร้อยละ 75 ของเปลือกหัว สันที่ปล้องท้องตั้งแต่ปล้องที่ 4-6 ส่วนกลางของอวัยวะเพศเมียรูปวงรี ด้านข้างโค้งและยกตัวสูงขึ้นสี น้ำตาลอ่อน กรีและรยางค์ต่าง ๆ สีน้ำตาลแดง บางตัวมีสีแดงบริเวณด้านล่างของส่วนหัว รยางค์และแพนหางสีแดงคล้ำ
ถิ่นอาศัย

พบชุกชุมในแม่น้ำ-ลำคลองแทบทุกจังหวัดในเขตอ่าวไทย ทั้งในน้ำจืดและน้ำกร่อย
อาหาร

กินจุลินทรีย์ ตัวอ่อนของแมลงน้ำ ไรน้ำ และซากสัตว์น้ำ
ขนาด

ความยาวประมาณ 7-20 ซ.ม.
ประโยชน์

ใช้ปรุงเป็นอาหารได้หลากหลาย เช่น ต้มยำ ย่าง หรือ ทอด เป็นต้น
ชนิดอื่น ๆ

กุ้งตะกาดหิน ชื่อวิทยาศาสตร์ Metapenaeus ensis
ลักษณะทั่วไป ลำตัวยาวมีสีเทาอ่อน มีจุดสีน้ำเงินกระจายอยู่ข้างตัว กรีและเปลือก หัวมีสีจางโคนกรีมีสัณฐานเป็นสามเหลี่ยม ด้านบนของกรีมีฟัน 8-10 ซี่ ด้านล่างเรียบ หางสีฟ้าเขียวปนแดง ส่วนลักษณะที่นับว่าแตกต่างจากกุ้งตะกาดในสกุลเดียวกัน คือ กรีของกุ้งตะกาดหินจะมีลักษณะเรียวยาวเชิดขึ้นเล็กน้อย หางไม่มีหนาม และสันที่อยู่จากโคนกรีจะเป็นสีขาวจรดขอบหลัง
กุ้งตะกาดหางแดง ชื่อวิทยาศาสตร์ Metapenaeus monoceros
ลักษณะทั่วไป เป็นกุ้งขนาดกลาง กรียาวตรง มีฟันหางด้านบน 9 อัน ด้านล่างไม่มีฟัน สันท้ายกรียาวจรดขอบหลังของเปลือกหัว สันบนปล้องท้องเริ่มจากปล้องที่หนึ่งเป็นสันตื้นและปรากฏเป็นสันชัดเจนตั้งแต่ปล้องที่ 3-6 ส่วนกลาง อวัยวะเพศเมียเป็นแผ่นสี่เหลี่ยมปลายมนด้านข้างยกสูงขึ้นสีน้ำตาลแดงอ่อน ระยางค์สีขาวสลับแดงชมพู กรีสันบนปล้องท้องและแพนหางสีน้ำตาลแดง
กุ้งตะกาดกรีดำ, กุ้งตะกาดหางม่วง ชื่อวิทยาศาสตร์ Metapenaeus intermedius
ลักษณะทั่วไป ลำตัวค่อนข้างแบนข้าง กรีตรง ฟันหยัก 10 อันทางด้านบน ด้านล่างไม่มีฟันหยัก สันท้ายกรีขยายถึงส่วนท้ายของเปลือกหัว หนามปลายปล้องที่สี่บนขาเดินคู่ที่หนึ่งยาวเท่ากับหนามปลายปล้องที่สาม บนขาเดินคู่ที่สี่ปรากฏส่วนของเหงือกติดกับลำตัว แขนงแยกจากปล้องที่สองของขาเดิน คู่ที่ห้าไม่มีสันบนหลังของปล้องท้องเริ่มจากปล้องที่สี่จรดปล้องที่หก ปลายหางประกอบด้วยหนามเล็ก ๆ แบบไม่ตรึงแน่นจำนวนสามคู่สีขาวครีมหรือสีน้ำตาลอ่อน กรีสีแดงคล้ำ ระยางค์สีน้ำตาลอ่อน แพนหางสีฟ้า ปลายหางสีแดงเข้ม สันบนหลังของปล้องท้องที่ห้าและที่หกสีแดงคล้ำ
กุ้งตะกาดขาว ชื่อวิทยาศาสตร์ Metapenaeus moyebi
ลักษณะทั่วไป รูปเรียว กรียาว ปลายกรียาวเลยฐานของหนวดร่องเฉียงบริเวณเปลือกหัวส่วนหน้าสั้น ไม่มีสันตามแนวยาวของเปลือกหัว หนามที่ขาเดินคู่ที่หนึ่งไม่มี ปลายหางเป็นขอบหยัก มีหนามขนาดเล็กจำนวนมาก ส่วนปลายของอวัยวะเพศผู้ขยายออกคล้ายกระเปาะสีขาวขุ่น ระยางค์ว่ายน้ำและส่วนหางสีเขียวคล้ำ ขาสีขาว
My Hero วีรบุรุษสุดที่รัก

| --- | --- |
'มาตุภูมิแห่งหัวใจ มนตราลายหงส์ ลมไพรผูกรัก เส้นสนกลรัก ใต้ปีกปักษา'
ผู้ประพันธ์: มณีจันท์   อุธิยา   นภสร   ศตรัศมิ์   หัสบรรณ
ประเทศ: ไทย
ภาษา: ไทย
ประเภทหนังสือ: นวนิยายรัก โรแมนติก แอคชั่น
สำนักพิมพ์: พิมพ์คำ
วันที่ตีพิมพ์: พ.ศ. 2556
ประเภท: สิ่งตีพิมพ์
My Hero วีรบุรุษสุดที่รัก เป็นชุดละครโทรทัศน์ที่สร้างจากนวนิยายชื่อเดียวกัน โดยนวนิยายชุดนี้ได้ถูกสร้างเป็นละครในปี พ.ศ. 2559 และออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561
นวนิยายประพันธ์โดย มณีจันท์, อุธิยา, นภสร, ศตรัศมิ์ และหัสบรรณ ประกอบไปด้วยหนังสือ 5 เล่มคือ มาตุภูมิแห่งหัวใจ, ลมไพรผูกรัก, ใต้ปีกปักษา, มนตราลายหงส์ และ เส้นสนกลรัก ตามลำดับ และตีพิมพ์ครั้งแรกเมื่อพ.ศ. 2556 โดยสำนักพิมพ์พิมพ์คำ
การออกอากาศ

ละครโทรทัศน์ชุด My Hero วีรบุรุษสุดที่รัก โดย บริษัท ชลลัมพี โปรดักชัน จำกัด ออกอากาศทางสถานีวิทยุโทรทัศน์ไทยทีวีสีช่อง 3 ผลิต ในปี พ.ศ. 2561 มีลำดับการออกอากาศดังนี้
| เรื่อง | ออกอากาศตอนแรก | ออกอากาศตอนสุดท้าย |
| --- | --- | --- |
| มาตุภูมิแห่งหัวใจ | 26 พฤษภาคม 2561 | 10 มิถุนายน 2561 |
| มนตราลายหงส์ | 15 มิถุนายน 2561 | 29 มิถุนายน 2561 |
| ลมไพรผูกรัก | 30 มิถุนายน 2561 | 14 กรกฎาคม 2561 |
| เส้นสนกลรัก | 15 กรกฎาคม 2561 | 3 สิงหาคม 2561 |
| ใต้ปีกปักษา | 4 สิงหาคม 2561 | 19 สิงหาคม 2561 |
มาตุภูมิแห่งหัวใจ

| My Hero วีรบุรุษสุดที่รัก |
| --- | --- |
ประเภท: โรแมนติก ดราม่า แอคชั่น
สร้างโดย: บริษัท ชลลัมพี โปรดักชัน จำกัด
เขียนโดย: บทประพันธ์ : มณีจันท์ บทโทรทัศน์ : ศักดิ์ชาย เกียรติปัญญาโอภาส
กำกับโดย: ตระกูล อรุณสวัสดิ์
แสดงนำ: ปกรณ์ ฉัตรบริรักษ์ ศิรินทร์ ปรีดียานนท์
ผู้ประพันธ์ดนตรีแก่นเรื่อง: สักวัน - ธีรภัค มณีโชติ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 8 ตอน
การผลิต
ผู้อำนวยการสร้าง: สรวงสุดา ชลลัมพี จุลวุฒิ ชลลัมพี
ความยาวตอน: 150 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3, ไลน์ทีวี
ออกอากาศ: 26 พฤษภาคม 2561 (2561-05-26) – 10 มิถุนายน 2561 (2561-06-10)
มาตุภูมิแห่งหัวใจ (อักษรโรมัน: Matuphum Haeng Huachai) เป็นละครโทรทัศน์ไทย แนวโรแมนติก ดราม่า แอ็กชั่น อยู้ในซีรีส์ชุด My Hero วีรบุรุษสุดที่รัก ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 26 พฤษภาคม พ.ศ. 2561 – 10 มิถุนายน พ.ศ. 2561 โดย บริษัท ชลลัมพี โปรดักชัน จำกัด บทประพันธ์โดย มณีจันท์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ตระกูล อรุณสวัสดิ์ เรื่องราวของทหารหน่วยรบพิเศษที่ทำภารกิจกวาดล้างขบวนการค้ายาเสพติดข้ามประเทศ ที่มีเบื้องหลังเป็นรัฐที่ต้องการแยกตัวเป็นเอกราชจากประเทศเพื่อนบ้านของไทย